PATVIRTINTA

Radviliškio miesto kultūros centro direktoriaus

2023 m. gegužės 5 d. Nr. V-28 (.2)

# RADVILIŠKIO RAJONO

# VAIKŲ FESTIVALIO „ČIA MAŽI, ČIA DIDELI“

#  NUOSTATAI

1. **BENDROSIOS NUOSTATOS**
2. Sveikatingumo festivalio nuostatai (toliau – Nuostatai) nustato 2023 m. birželio 1-os dienos festivalio programos (toliau – Festivalio) tikslus, organizatorius, vykdytojus, finansavimą, laimėtojų nustatymo ir dalyvių apdovanojimo tvarką.
3. Festivalio organizatorius – Radviliškio miesto kultūros centras
4. Partneriai: Radviliškio technologijų ir verslo mokymo centras, atviras jaunimo centras „Jaunimo erdvė“, Lietuvos Šaulių sąjungos Gen. P. Plechavičiaus šaulių 6-osios rinktinės Radviliškio šaulių 601 kuopa, Radviliškio dailės mokykla, Trečiojo amžiaus universitetas, Radviliškio rajono visuomenės sveikatos biuras.

#  TIKSLAS IR UŽDAVINIAI

1. Festivalio tikslas – per menines, kultūrines, edukacines, sportines veiklas ugdyti sąmoningą ir aktyvų žmogų, suprantantį sveikos gyvensenos, meno ir kultūros svarbą psichinei ir fizinei sveikatai.
2. Uždaviniai:
	1. Skatinti kultūrinę ir meninę veiklą, stiprinti kultūrinį sąmoningumą, jo teigiamą įtaką sveikatai;
	2. Didinti fiziškai aktyvių mokinių skaičių Radviliškio rajono mokyklose;
	3. Skatinti sveikatingumo įgūdžių praktikavimą mokyklose;
	4. Formuoti sveikos gyvensenos įgūdžius;
	5. Sudaryti sąlygas praktiškai pritaikyti įgytas žinias skleidžiant gerąją patirtį ugdymo įstaigose – eksponuojant plakatų parodą rajono mokyklose.

**III. SKYRIUS**

**ORGANIZAVIMO IR DALYVAVIMO TVARKA**

1. Festivalio trukmė: 2023 birželio 1 dieną 9–13 valandomis.
2. Festivalio programa: 9:00–10:00 Šventės atidarymas ir komandų prisistatymas

#  10:00–10:30 Šventinis Lauros Remeikienės koncertas

#  10:30–12:30 Atskiros veiklos skirtingose erdvėse: plakato gaminimo dirbtuvės, protmūšis, orientacinis bėgimas, sveiko užkandžio gaminimas.

#  12:30–13:00 val. Festivalio baigiamasis koncertas ir apdovanojimai.

# Dalyviai – Radviliškio rajono mokyklų 1–4 klasių mokiniai.

1. Mokykla deleguoja komandas dalyvauti pasirinktose rungtyse ir paruošią meninį–kūrybinį prisistatymą.
2. Mokyklos prisistatymo rungtis dalyvaujant bent vienai komandai yra privaloma.
3. Mokykla deleguoja vieną komisijos narį (mokinį), nedalyvaujantį rungtyse.
4. Šventės dalyviai turi turėti tinkamą ir patogią pagal oro sąlygas aprangą, apsaugą nuo saulės, gertuves ir užkandžių.
5. Išankstinė registracija mokyklų komandoms vyksta el. paštu vaida.kcprojektai@gmail.com iki gegužės 22 d. užpildant 1 priedą.
6. Mokyklą atstovauti gali skirtingos 5 mokinių ir mokytojo komandos atskirose rungtyse. Komandų ir rungčių skaičius neribojamas.
7. Neužsiregistravusios mokyklų komandos rungtyse dalyvauti negali.

1. **SKYRIUS**

**DALYVAVIMAS ATSKIROSE RUNGTYSE**

1. **Mokyklos komandos prisistatymas: dalyvių skaičius neribojamas.**
	1. Pasirodymo scenoje trukmė nuo 3 iki 5 minučių.
	2. Galimybė naudotis USB jungtimi, klavišiniais instrumentais ir 5 mikrofonais (pažymėti registracijos formoje).
	3. Gali būti įvairios meninės formos (etiudas, šokis, daina... ), jungtinis pasirodymas.
	4. Už prisistatymo rungtį atsakinga Gretė Každailytė, tel. 860144186, el. paštas kazdailytegrete@gmail.com.
2. **Plakato gaminimo kūrybinės dirbtuvės: komandoje 5 mokiniai ir mokytoja (-as).**
	1. Visomis medžiagomis pasirūpina organizatoriai (kartonas A1, iškarpos, dažai, teptukai, žirklės, markeriai ir kt.)
	2. Plakato tema ,,Kur gyvena sveikata?“.
	3. Plakatas kuriamas ant A1 formato lapo laisvai pasirenkama technika: piešimo, grafikos, tapybos, fotofrafijos, koliažo arba mišri technika.
	4. Vertinimo kriterijai:
		1. plakato temos atskleidimas;
		2. idėjos originalumas;
		3. aktualumas ir perduodamos žinios aiškumas;
		4. kūrybiškumas ir meniškumas;
		5. plakato žinutės įskaitomumas, šrifto raiškumas;
		6. užbaigtumas, estetiškumas.
	5. Iš kūrybinių darbų bus rengiama paroda, eksponuojama visose rajono mokyklose. Plakatai dalyviams negrąžinami.
	6. Už plakato konkursą atsakinga: Svetlana Viluskienė, tel. 860076399, el. paštas svetlana.viluskiene@gmail.com
3. **Orientacinių varžybos: komandoje 5 mokiniai ir mokytoja(-as).**
	1. Varžybų eiga:
		1. dalyvių poroms išdalijami žemėlapiai orientacinėms-kultūrinėms, meninėms užduotims atlikti;
		2. dalyvių komanda ieško žemėlapyje nurodytų stotelių ir atlieka jose nurodytas užduotis;
		3. dalyvių komanda, suradusi visas stoteles ir atlikusi užduotis, grįžta į pradinį punktą;
		4. už stotelėje teisingai atliktą užduotį komanda gauna taškus;
		5. varžybų teisėjai suskaičiuoja komandos gautus taškus ir nustato nugalėtojus.
		6. Už orientacines varžybas atsakinga Jurgita Balčiūnaitė, tel. 8629 98923, el. paštas edukacijos.jurgita@gmail.com
4. **Sveiko užkandžio gaminimo rungtis: 5 mokiniai ir vienas mokytoja(-as).**
	1. Mokinių komanda su kuruojančia mokytoja randa arba sukuria užkandžio receptą, kuris atitiktų sveikos mitybos taisykles.
	2. Komandos paruošia 50 vnt. konkursinių užkandžių kiekį degustacijai ir 5 vienetus eksponavimui iki šventės pabaigos.
	3. Komanda suskaičiuoja, kiek ir kokių vaisių ir daržovių reikės nurodytam skaičiui užkandžių pagaminti ir pateikia šią informaciją organizatoriams el. paštu vadybarmkc@gmail.com iki gegužės 29 dienos.
	4. Konkursinis užkandis turi būti augalinės kilmės (be mėsos, žuvies, kiaušinių), švieži ir ruošiami renginyje laikantis higienos reikalavimų.
	5. Užkandis gaminamas iš vaisių, daržovių (80 proc.) ir kitų jungiančių priedų (iki 20 proc.).
	6. Ant stalo turi būti pateiktas A4 formato patiekalo receptas: patiekalo pavadinimas, sudėtis, kiekis, gamybos technologija, autoriaus vardas, pavardė, mokyklos pavadinimas.
	7. Komanda pasirūpina savo staltiese, indais, serviruote ir vienkartiniais indais, jei reikalinga degustacijai. Stalo išmatavimai 90x120.
	8. Konkursui paruošti stalai ir užkandžio 5 pavyzdžiai ant jų turi išlikti iki šventės pabaigos kaip parodinis eksponatas.
	9. Priklausoma nuo dalyvių skaičiaus, konkursų dalyviams po užkandžių pagaminimo skiriama 3-10 min. komandos, patiekalų ir stalo pristatymui.
	10. Pasibaigus festivaliui (13 val.) komanda sutvarko savo darbo – parodos vietą.
	11. Už maisto gaminimo užduotį atsakinga Žydrūnė Vilimaitienė tel. nr. 8 611 41161, el. paštas vadybarmkc@gmail.com.
	12. **Vertinimo kriterijai:**
		1. atitikimą šventės tematikai ir originalumą,
		2. patiekalų skonį ir pateikimą;
		3. recepto pritaikomumą kasdienybėje (privalumas greitai paruošiamiems iš sąlyginai nebrangių, bet kokybiškų žaliavų);
		4. komandos prisistatymo originalumą.
5. **Viktorinos eiga: komandoje penki dalyviai ir mokytoja(-as).**
6. Kiekviena komanda sugalvoja komandos pavadinimą ir pasiruošia prisistatyti (apie 2 min.).
7. Bus vertinama pavadinimo ir prisistatymo dermė, prisistatymo originalumas.
8. Viktoriną sudaro 5 turai (klausimai apie kultūrą ir meną, sveiką gyvenseną, judėjimą, psichologinę sveikatą).
9. Perskaičius klausimą į jį atsakyti yra skiriama viena minutė. Atsakymus komandos įrašo į specialius atsakymų lapus, kurie po kiekvieno turo bus surenkami ir vertinami.
10. Vertinimo komisijos vienas teisingas atsakymas yra įvertinamas vienu tašku ar puse taško.
11. Atsakymai į klausimus bus suformuluoti taip, kad vertintojams neatsirastų abejonių dėl atsakymų teisingumo. Atsakymas turi būti vienas. Jei yra parašyti du atsakymai, vertintojai nevertina nė vieno atsakymo, net jeigu vienas iš jų ir buvo teisingas. Teisingam atsakymui nereikia jokių paaiškinimų – atsakymą reikia parašyti kuo tiksliau, be jokių papildomų aprašymų. Pernelyg bendri atsakymai taip pat nėra vertinami.
12. Galima tartis tik su savo komandos žaidėjais. Negalima žaidimo metu kalbėtis, susirašinėti ar kitaip bendrauti su nedalyvaujančiais asmenimis bei žiūrovais.
13. Draudžiama naudotis mobiliojo ryšio ir kitomis informacijos kaupimo priemonėmis: knygomis, išankstiniais užrašais, mobiliaisiais įrenginiais, interneto prieiga ir kt.
14. Už viktorinos organizavimą atsakingas Gabrielius Verdingas tel. 8 676 90021, el. paštas gabrieliusverdingas@gmail.com

# FINANSAVIMAS

1. Festivalis finansuojamas Radviliškio rajono savivaldybės visuomenės sveikatos rėmimo specialiosios programos lėšomis.
2. Kiekvienos rungties dalyviai apdovanojami prizais pagal atskiras nominacijas.
3. Mokyklos apdovanojamos skirtingomis specialiomis nominacijomis.

# BAIGIAMOSIOS NUOSTATOS

1. Organizatoriai pasilieka galimybę keisti festivalio datas, vietą ir laiką.
2. Registruojantis dalyviai pateikia sutikimus, kad visi komandos nariai (vaikai) turi tėvų leidimus, festivalio metu būti filmuojami, fotografuojami ir neprieštarauja, jog organizatoriai nuotraukas ar veido medžiagą naudotų kultūros populiarinimo tikslais.
3. Komanda, pateikdama dalyvio anketą, patvirtina, kad su šiais nuostatais susipažino ir jų laikysis.

*Radviliškio miesto kultūros centro*

*sveikatingumo festivalio*

*„Čia maži, čia dideli“*

*nuostatų 1 priedas*

**1–4 KLASIŲ AMŽIAUS VAIKŲ SVEIKATINGUMO FESTIVALIO „ČIA MAŽI, ČIA DIDELI“ DALYVIO ANKETA**

|  |  |
| --- | --- |
| **Komandos pavadinimas**  |  |
| **Dalyvių vardai, pavardės**  |  |
| **Lydinti mokytoja**  |  |
| **Ugdymo įstaigos pavadinimas** |   |
| **Rungtis, kurioje dalyvaujama** |   |
| **Kontaktinis elektroninis paštas,** **telefonas** |  |
| **Pastabos/ reikalingos priemonės prisistatymo rungtyje.**  |  |
|  **Turiu tėvų sutikimą filmuoti, fotografuoti vaiką, jo kūrybinius darbus, daryti jo garso įrašus ir skelbti visą su konferencija susijusią medžiagą (patvirtinimas žodžiu TAIP).**  |  |